Ευρωπαϊκό Πρωτάθλημα Στίβου 2018

Το Ευρωπαϊκό Πρωτάθλημα Στίβου 2018 ήταν η 24η διοργάνωση του Ευρωπαϊκού Πρωταθλήματος Στίβου, που διεξήχθη υπό την εποπτεία της Ευρωπαϊκής Αθλητικής Ομοσπονδίας. Η διοργάνωση πραγματοποιήθηκε στο Ολυμπιακό Στάδιο στο Βερολίνο, στη Γερμανία μεταξύ 6 και 12 Αυγούστου του 2018.

Το Ευρωπαϊκό Πρωτάθλημα Στίβου ήταν μέρος του πρώτου ενωμένου Ευρωπαϊκού Πρωταθλήματος θερινών αθλημάτων. Η διοργάνωση του 2018 περιλάμβανε επτά ευρωπαϊκά πρωταθλήματα που διεξήχθησαν από τις 2 έως τις 12 Αυγούστου στο Βερολίνο και τη Γλασκώβη της Σκωτίας.

Στο πρωτάθλημα διεξήχθησαν 48 αγωνίσματα, 24 ανδρών και 24 γυναικών και 2 ομαδικά στο Μαραθώνιο. Έλαβαν μέρος 1572 αθλητές και αθλήτριες, 828 άνδρες και 744 γυναίκες από 49 χώρες-μέλη της Ομοσπονδίας. Επιπλέον, συμμετείχαν οι ομάδες των Ουδέτερων Αθλητών και των Προσφύγων Αθλητών.

Στο πρόγραμμα του πρωταθλήματος το 2018 προστέθηκαν τα 50 χιλιόμετρα βάδην γυναικών για πρώτη φορά, όπως και στο Παγκόσμιο Πρωτάθλημα Στίβου του 2017. Έτσι, το Ευρωπαϊκό Πρωτάθλημα Στίβου πέτυχε για πρώτη φορά ισότητα μεταξύ των γυναικείων και των ανδρικών αγωνισμάτων (24 το καθένα).

Στη διοργάνωση καταρρίφθηκαν 10 ρεκόρ πρωταθλήματος και 34 εθνικά ρεκόρ.

Οργάνωση

Τόπος διεξαγωγής 

Η απόφαση να διεξαχθεί το πρωτάθλημα στο Βερολίνο ελήφθη στις 2 Νοεμβρίου του 2013 στο Συμβούλιο της Ευρωπαϊκής Αθλητικής Ομοσπονδίας.

Το Ευρωπαϊκό πρωτάθλημα φιλοξενήθηκε για πρώτη φορά στο Βερολίνο και για τρίτη φορά στη Γερμανία.  Η προηγούμενη φορά ήταν το 2002 στο Ολυμπιακό στάδιο του Μονάχου και το 1986 στη Μερτσέντες-Μπεντς Αρένα της Στουτγκάρδης.

Το κύριο μέρος της διοργάνωσης διεξήχθη στο Ολυμπιακό Στάδιο, το βάδην και ο μαραθώνιος πραγματοποιήθηκαν κατά μήκος των οδών της πόλης. Οι μαραθωνοδρόμοι έπρεπε να ξεπεράσουν τέσσερις κύκλους των 10 χιλιομέτρων που βρίσκονταν δίπλα στα αξιοθέατα της γερμανικής πρωτεύουσας: Ζωολογικός Κήπος του Βερολίνου, Στήλη της Νίκης, Παλάτι Μπελεβού και Πύλη του Βρανδεμβούργου.
Για τα 20 χιλιόμετρα βάδην, οργανώθηκε γύρος μήκους 1 χιλιομέτρου και για τα 50 χιλιόμετρα βάδην 2 χιλιομέτρων. Η εκκίνηση και ο τερματισμός έγιναν στην πλατεία Breitscheidplatz.

Εισιτήρια 
Η προπώληση εισιτηρίων του πρωταθλήματος ξεκίνησε στις 24 Αυγούστου του 2016. Τα εισιτήρια ήταν διαθέσιμα για αγορά σε πέντε κατηγορίες, συμπεριλαμβανομένων των εισιτηρίων premium και των οικογενειακών. Τα πρώτα 75.000 εισιτήρια είχαν ήδη 
πωληθεί 328 ημέρες πριν την έναρξη των αγώνων. Για πρώτη φορά στο Ευρωπαϊκό πρωτάθλημα πωλήθηκαν τόσα πολλά εισιτήρια σε αυτό το χρονικό σημείο πριν την διοργάνωση. Εκτός από την διοργανώτρια Γερμανία, μεγάλο αριθμό πωλήσεων είχαν το Ηνωμένο Βασίλειο, η Πολωνία, η Ελβετία και η Ολλανδία. Σύμφωνα με τον διευθύνοντα σύμβουλο της οργανωτικής επιτροπής του πρωταθλήματος Φρανκ Κοβάλσκι, μέχρι και τα μέσα Ιουλίου είχαν διατεθεί 250.000 εισιτήρια.

Πρόγραμμα αγωνισμάτων

Κριτήρια πρόκρισης
Τα κριτήρια πρόκρισης που δημοσιεύθηκαν στις 8 Δεκεμβρίου του 2017.

Αποτελέσματα

Άνδρες 
2014 | 2016 | 2018 | 2020 | 2022

Γυναίκες 
2014 | 2016 | 2018 | 2020 | 2022

Πίνακας μεταλλίων

Σημειώσεις
 Η Ευρωπαϊκή Αθλητική Ομοσπονδία δεν περιλαμβάνει τα μετάλλια που έχουν κερδίσει αθλητές που αγωνίζονται ως Εξουσιοδοτημένοι Ουδέτεροι Αθλητές στον επίσημο πίνακα μεταλλίων.

Μετέχουσες χώρες
Αθλητές από 49 ομοσπονδίες μέλη της Ευρωπαϊκής Αθλητικής Ομοσπονδίας αγωνίστηκαν σε αυτό το Πρωτάθλημα. Επιπλέον, συνολικά 30 αθλητές συμπλήρωσαν τους Εξουσιοδοτημένους Ουδέτερους Αθλητές και 1 αθλητής αγωνίστηκε ως μέλος της Ομάδας Προσφύγων Αθλητών.

 Άγιος Μαρίνος (2) 
 Αζερμπαϊτζάν (3) 
 Αλβανία (3) 
 Ανδόρρα (1) 
 Αρμενία (2) 
 Αυστρία (16) 
 Βέλγιο (35) 
 Βοσνία και Ερζεγοβίνη (6) 
 Βουλγαρία (14) 
 Γαλλία (84) 
 Γερμανία (140) 
 Γεωργία (3) 
 Γιβραλτάρ (3) 
 Δανία (11) 
 Ελβετία (54) 
 Ελλάδα (37) 
 Εξουσιοδοτημένοι Ουδέτεροι Αθλητές (30)
 Εσθονία (22) 
 Ιρλανδία (42) 
 Ισλανδία (4) 
 Ισπανία (99) 
 Ισραήλ (9) 
 Ιταλία (91) 
 Κόσοβο (2)
 Κροατία (22) 
 Κύπρος (11) 
 Λετονία (18) 
 Λευκορωσία (38) 
 Λιθουανία (27) 
 Λουξεμβούργο (3) 
 Μάλτα (2) 
 Μαυροβούνιο (4) 
 Μεγάλη Βρετανία (111) 
 Μολδαβία (6) 
 Μονακό (1) 
 Νορβηγία (34) 
 Ολλανδία (45) 
 Ομάδα Προσφύγων Αθλητών (1)
 Ουγγαρία (35) 
 Ουκρανία (88) 
 Π.Γ.Δ.Μ. (2) 
 Πολωνία (86) 
 Πορτογαλία (37) 
 Ρουμανία (36) 
 Σερβία (12)
 Σλοβακία (21) 
 Σλοβενία (10) 
 Σουηδία (68) 
 Τουρκία (43) 
 Τσεχία (51) 
 Φινλανδία (47)

Ρεκόρ 
Δέκα Ρεκόρ πρωταθλήματος και τριανταέξι Εθνικά ρεκόρ καταρίφθηκαν στη διοργάνωση. Αναλυτικά τα ρεκόρ που καταρίφθηκαν είναι τα εξής:

Παραπομπές

Εξωτερικοί σύνδεσμοι 

 Eπίσημη ιστοσελίδα οργανωτικής επιτροπής 
 Eπίσημη ιστοσελίδα της ΕΑΑ 

2018
Στίβος το 2018
Αθλητισμός στο Βερολίνο
Διοργανώσεις στίβου στη Γερμανία